ANNALES UNIVERSITATIS APULENSIS SERIES PHILOLOGICA EXPRESIVITATEA SONORĂ A EPITETULUI ÎN LIRICA SIMBOLISTĂ Lect univ dr CARMEN NICOLESCU Universitatea din Piteşti La préoccupation constante des poètes symbolistes pour la forme des mots, pour la musicalité du texte, pour le contexte sonore de la poésie, englobe tout ce qui avait été meilleur jusque là et ouvre les voies de la modernité pour la lyrique d’après Descrierea sunetelor vorbirii umane implică o serie de probleme şi factori care depăşesc cu mult cadrul propriu-zis al domeniului lingvistic, fiindcă producerea sunetelor implică şi alte discipline ştiinţifice, dintre care, prima este fizica, iar cealaltă, medicina Sunetele produse de aparatul fonator pot fi definite printr-o serie de trăsături acustice stabile cum ar fi înălţimea, frecvenţa, timbrul, caracteristici care, în procesul natural de producere a sunetelor, se întrepătrund, dând naştere la aşa-numitul fenomen de coarticulaţie, care este o trăsătură a fluxului sonor vorbit Datorită acestui fapt, segmentarea unităţilor distincte din fluxul sonor este foarte dificilă, şi implică o mulţime de alţi factori externi, mai ales în poezie, care să influenţeze cursivitatea sunetului Din punctul de vedere al organizării sunetelor şi al caracteristicilor producerii lor de către aparatul fonator uman, acestea se pot clasifica în mai multe categorii, în funcţie de atributele lor acustice, articulatorii, sau prin ambele Nu se va recurge la o teorie a foneticii limbii române, ci se caută familiarizarea cu faptul că, în limba română, după gradul de deschidere a cavităţii bucale, vocalele se clasifică în: vocale închise [i, î/â, u], vocala deschisă [a], vocale semi-deschise [e, ă, o], iar consoanele (doar cele întâlnite în construcţia cuvântului-epitet din poezia simbolistă) sonore [b, d, g, v, j], sonante care în vecinătatea unei vocale sunt şi lichide [l, r, m, n] şi surde [p ,t, k, s, f, ş, h] În Elemente de teorie semantică a limbilor naturale, E Vasiliu dă şi o definiţie a foneticii: „Numim fonetică (fonologie) dispozitivul cu ajutorul căruia se caracterizează din punct de vedere fonetic semnele unei limbi date”1 care, la rândul lor generează sensul „dependent de corectitudinea gramaticală” neputând fi definit „decât în raport cu o limbă determinată”2 Expresivitatea sonoră a cuvintelor este influenţată nu doar de combinaţia între litere cărora le corespund sunete, ci şi de accentul şi intonaţia versului din care epitetele respective fac parte, de măsura silabelor şi de cezura versului, dar acest lucru reprezintă un alt gen de analiză În lirica simbolistă, epitetele cu frecvenţă însemnată sunt fie epitete în care predomină vocale închise ca [i, î/â, u]: dulce, lung, funebru, sau semi-deschise [e, ă, o]: imens, mort, şi mai rar cele unde vocala deschisă [a ] apare poate doar ea (ca în fatal, amar), dar care exprimă nişte noţiuni negative, parcă în contradicţie cu deschiderea acestei vocale; mare (care are mai mult un sens negativ, spaţiu fie îndepărtat, şi deci imposibil de atins, fie foarte mare, şi prin aceasta, supărător): E Ştefănescu-Est: „Mijlocul marei mulţimi de amante”, „marea bătaie de flori” (Spre alte ţări), larg: D Anghel: „larga ei cântare” (Cum cânta marea); I Minulescu: „poarta larg deschisă” (Spre Insula Enigmă); A Călugăru: „larga lume” (Pe drum); B Nemţeanu: „stepa largă” (În automobil); amar: Macedonski: „batjocură amară”, „râsul meu amar” (Noaptea de 1 E Vasiliu, Elemente de teorie semantică a limbilor naturale, Bucureşti, Editura Academiei, 1970, p 19 2 Ibidem, p 21 2 228 ANNALES UNIVERSITATIS APULENSIS SERIES PHILOLOGICA decemvrie); Tr Demetrescu: „gând amar” (Corbii); G Bacovia: „O pasăre cu glas amar” (Decor), „o tuse-n sec, amară” (Sonet), „Cântau amar, era delir” (Marş funebru); fatal: Marcel Romanescu: „ispitele plăcerilor fatale” (Sărutul) Alte epitete, au o sonoritate deosebită şi apar adeseori în rime sau în contexte sonore unde contribuie la sporirea efectului acustic, la creşterea muzicalităţii versurilor, şi fac parte din fenomenul de repetiţie al unor sunete omofone care se numeşte aliteraţie Din această categorie, ar putea fi enumerate epitete ca blând, adânc, sfânt, încet, unde vocala închisă [î/â] în vecinătatea consoanei sonore [n] capătă un efect de nazalizare în plus, accentuat şi de caracterul închis al vocalei [î/â] şi, astfel, măresc efectul muzical şi puterea de sugestie a construcţiei în care ele apar: Macedonski: „visul meu ce plânge blând” (Vânt de toamnă), „noapte-adâncă” (Noaptea de decemvrie); Tr Demetrescu: „cel mai blând parfum” (Flori de seră), „Poporul blând de rândunele” (Melancolie), „fericire-adâncă”, „Am cugetat adânc atuncea” (Floare de drum); D Karnabatt: „muză blândă” (Invocaţie), „adâncă voluptate” (Rubine), „visarea-adâncă şi mândria” (Neînţeles); I C Săvescu: „blândă stea” (S-a dus), „barza-şi înmoaie adânc pliscu-n apă” (Prima vera), „văi adânci”, „dorm adânc”, „oftat adânc şi greu” (La Polul Nord); Macedonski: „magia nopţei este sfântă” (Corabia), „scară sfântă” (Noaptea de mai); I C Săvescu: „sfântă, angelică făptură” (Excelsior), „am fost un sfânt, azi sunt ateu” (Precum), „sfântă armonie” (S-a dus); Tr Demetrescu: „tot ce-a fost sfânt” (Trec orele) Lung este şi el un epitet sonor care se apropie de efectul produs de blând, adânc, sfânt: D Karnabatt: „prelungile suspine” (Rubine); Şt Petică: „note lungi şi triste” (Fecioara în alb); D Anghel: „Mă dojeneşte dulce, şi lung mi-aţine drumul” (Moartea narcisului), bătrânii „lung sfătuiau” (Murmurul fântânei), „lung prind să se mire” (Duminica) Un alt epitet, care se bucură de o largă utilizare în lirica simbolistă şi care are o construcţie sonoră destul de sugestivă (vocala închisă [u], urmată de consoana sonoră lichidă [l] asociată unei combinaţii de oclusivă + fricativă [ce] are un puternic efect sonor), este epitetul dulce, cu o prolifică existenţă, atât în lirica romantică, cât şi în cea simbolistă Interesante sunt asocierile cu diferiţi determinaţi ai acestui epitet, care merg de la cuvinte a căror determinare prin dulce pare logică (dar acest lucru e destul de rar), până la asocieri surprinzătoare, nefireşti şi individualizatoare pentru determinatul său: Macedonski: „Iar vântul dulce le şoptea” (Valţul rozelor), „Paseri dulci ce nu mai tac” (Primăvara), „dulci simţiri” (Valţul rozelor); I C Săvescu: „dulci iluzii” (Când), „dulce armonie” (Excelsior); Tr Demetrescu: „dulce vine somnul” (Simfonie de toamnă), „cel mai dulce nume” (Floare de drum); C Cantilli: „mângâierea răcoarei dulci” (În largul mărei); D Karnabatt: „dulci suspine” (Elegii celei care a murit); Şt Petică „Poeme dulci de vise” (Moartea visurilor); Marcel Romanescu: „clipe dulci” (Capitala); D Anghel: „Miresme dulci de flori mă- mbată” (În grădină) La I Minulescu: „gura dulce” (Romanţa tinereţii) şi la G Bacovia: „note dulci de flaut” (Nocturnă), „vise dulci” (Serenada muncitorului), epitetul dulce este folosit extrem de rar şi îşi pierde oarecum sensul denotativ (spre deosebire de Macedonski), căpătând o conotaţie antinomică, de amar, înşelător, ideal dar ireal, dar poate chiar şi acest fapt, aparent neînsemnat, arată originalitatea celor doi poeţi şi singularitatea lor în peisajul simbolist La Al Petroff: „dulcea licoare”, „dulcea muiere” (Invocaţiune Casandrei); I M Raşcu: „Ce dulce cântă piptalacul!” (Într- un castel sunt trei fecioare); C T Stoika: „Zadarnic dulci iluzii mă cheamă” (Refugii); I Pillat: „dulcea melodie” (Balada toamnei), epitetul apare în mod echilibrat, în consonanţă cu tipul de ocurenţă tipic din lirica simbolistă Un alt epitet, adjectivul înalt, ar putea fi interpretat din punct de vedere al construcţiei sonore ca şi din perspectiva ocurenţelor sale, ca un epitet în care vocala închisă [î] asociată consoanei sonore [n], compune împreună cu cea din urmă un complex sonor care sugerează închidere, limitare, pe când vocala deschisă [a], care apare după primele două sunete închise, îndeamnă la deschidere, la aspiraţia către ideal: I C Săvescu: „munţi înalţi” (La Polul Nord); Tr Demetrescu: „grâne-nalte” (Floare de drum); D Anghel: „înaltului dig” (Fantome), „sub naltele ceruri” (Călătorii) Aceste argumente pot fi justificate graţie faptului binecunoscut conform căruia 229 LIMBA ROMÂNĂ poeţii simbolişti aveau ca obiectiv estetic, intenţionat, muzicalitatea sonoră, simbolismul fonic, aliteraţiile, puterea de sugestie a sunetelor Repetiţia este un procedeu frecvent folosit de către simbolişti, la toate nivelurile (fonetic, lexical, sintactic) şi, la nivelul sunetelor, declanşează fluxul sonor Simfonismul cu vocale sau consoane care se repetă creează efecte de sens vagi, evocative Forţa sugestivă a sunetelor omofone, care îşi succed unul altuia, la început de cuvânt, uneori şi la mijloc, sau la sfârşitul acestuia a fost asumată şi urmărită conştient de către simbolişti Repetiţia la nivel fonetic a unui sunet sau a unor grupuri de sunete ce pot sugera o anumită tonalitate, împreună cu muzicalitatea ritmului, intonaţia şi accentul, ca mijloace prozodice de alcătuire a textului poetic, creează sugestia vagului, una dintre temele simboliste cele mai îndrăgite, întărind impresia de muzicalitate Procedeul are efecte sonore şi se exprimă prin aliteraţii: Macedonski: „Muzicele vesel vibrează” (Corabia), „Şi le cântă mângâieri” (Rondelul înecaţilor); M Demetriade: „De inima ce moare în pieptu-mi palpitând” (Din pragul unui vis), „Şi rând pe rând în vânt s-au dus” (Valţul rozelor); Tr Demetrescu: „Poporul blând de rândunele” (Melancolie); H Furtună: „Murmurul megalitic al mării monotone”, „Căci valul, vântul, vremea au sfărâmat terasa” (Menhirii); G Bacovia: „E pace de plumb, e vânt, şi pe vânt” (Note de toamnă), „Veşnicie, / Enervare / Din fanfare funerare / Toamna sună, agonie ” (Oh, amurguri); Al Obedenaru: „Vaporul sumbru şi fatal, / Fu azvârlit din val în val” (Iahtul negru), unde structura în sine şi sunetele construcţiei locuţionare adverbiale din val în val sugerează mişcarea ritmică şi unduirea valurilor mării; D Anghel: „Parc-au trecut un pas, o şoaptă, uşor ca zgomotul pe ape” (Farmec de noapte), „Mă dojeneşte dulce, şi lung mi-aţine drumul” (Moartea narcisului) unde observăm o tehnică interesantă de aliteraţie, în care sunetele care se repetă sunt inversate - ul – lu - ul; Şt Petică: „Eram un peregrin pierdut / În pulberea viselor mele spulberate” (Varia Necunoscută); D Karnabatt: „Simţii o moleşeală uşoară cum mă fură” (Rubine); E Farago: „Din aripe de fluturi şi trupuri de furnici” (O femeie trecută vorbeşte cu toamna), unde alternanţa de sunete ur-ru sugerează mişcarea aripilor de fluturi; Al Gherghel: „Păgâni, dar blânzi, în suflet duc” (Pribegi ); la I Minulescu se poate vorbi de fenomenul aliteraţiei pe verticală, adică litere sau cuvinte care se repetă la începutul fiecărui vers: „Veniţi cu toţi cât mai e vreme / Şi mai puteţi cânta - / Veniţi ! / Veniţi, să vă aprind în suflet lumina stinselor făclii” (Romanţa noului-venit); I Pillat: „vuind prelung ca marea” (Toamna); Horia Furtună: „Murmurul megalitic al mării monotone” (Menhirii) unde impresia de murmur este redată admirabil de către aliteraţiile folosite O altă remarcă foarte importantă şi deosebit de sugestivă din punct de vedere sonor este studierea funcţiilor asonanţei, acelea de a izola şi de a focaliza, în acelaşi timp „constituenţii imediaţi”3 ai enunţului poetic: grupul nominal şi grupul verbal: Al Macedonski: „blOndă e tOAtă idilA, blOnd e pe vAle păstOrul ” (Rimele cântă pe harpă); M Săulescu: „schiloAde brAţe ObOsite” (Iulie); Şt Petică: „AdÂncUl ÎntUneric”, „nOtele lOr grAve de-AdÂncă tÂnguire” (Când viorile tăcură); G Bacovia: „BArbAr cÂntA femeiA-AceeA” (Seară tristă) Analiza fonologică a sistemului rimic este revelatorie atunci când se observă o coincidenţă sau o succesiune de sunete omofone Sunt poezii şi situaţii unde muzicalitatea nu se realizează prin repetiţii de unităţi lexicale sau structuri sintactice, ci doar din repetiţia unor anume sunete, în finalele rimelor: M Demetriade: „Suspine line / Din violine / Cum curg, / Când violetul, / Rupt din buchetul / Amurg, // Pe arbori cade / Şi pe cascade / De vis, / Pe lacul care / Sub trestii pare / Ucis ” (Amurg); G Donna: „În ochii mei care visează / Un vis de marmoră planează” (Statuia); I Minulescu: „Cânta un matelot la proră, / Şi imnul lui solemn plutea / Pe-ntinsul Mării Marmara, / Ca-ntr-o cetate spaniolă, / Când orologiul din cupolă / Anunţă fiecare oră / Printr-un preludiu de mandolă” (Cânta un matelot ) unde vocala finală semi-deschisă [ă] are semnificaţia unui sunet trist, languros, care sugerează melancolie şi o oarecare închidere de orizont, deoarece pe matelot nici „marea nu-l înţelegea”, nu avea leac tristeţea lui; Al T Stamatiad: „Afară plouă, plouă,” (Pe 3 3 v I Coteanu, Stilistica funcţională a limbii române I Stil, stilistică, limbaj, Bucureşti, Editura Academiei, 1973 230 ANNALES UNIVERSITATIS APULENSIS SERIES PHILOLOGICA etajera roză, pe etajera neagră), „Aceleaşi zile monotone / Şi melodii obositoare -” (Spleen); Al Petroff: „Pe-o seară purpuroasă în poarta ta iubită” (Invocaţiune Casandrei); E Isac: „Tu, veşnică veştejire ! Şi atâtea cu tine-au veştejit” (Cântece de toamnă), A Moşoiu: „pătrunde ploaia pic cu picătură” (În portul mort) Muzicalitatea poeziei eminesciene, utilizarea intensă a aliteraţiei, a efectelor de simbolism fonetic ar anticipa în mare măsură căutările sonore ale simboliştilor, cu deosebirea că în timp ce la romantici şi la Eminescu aceasta este o figură de stil, la simbolişti devine esenţa poeziei înseşi, un scop în sine Este adevărat că mulţi dintre poeţii aparţinând acestei mişcări literare nu s-au ridicat la înălţimea aşteptată, dar rolul lor de inovatori şi de deschizători de drum în lirica modernă română rămâne incontestabil, chiar şi numai prin faptul că au încercat să îşi perfecţioneze tehnicile prozodice Cele mai frecvente aliteraţii şi combinaţii de vocale + consoane sunt â/î + n/m, eventual şi d/b care sugerează tristeţe apăsătoare şi un acut sentiment al distrugerii, ca epitet fiind nelipsit din recuzita fiecărui poet simbolist adjectivul adânc, iar ca mod verbal, gerunziul, care predomină în lirica simbolistă, tocmai din raţiuni de sonoritate (v Lacustră, Plumb la G Bacovia, unde în poezia întreagă terminaţia –ând conturează efectul major de muzicalitate tristă şi iremediabilă; Macedonski: „noapte-adâncă” (Noaptea de decemvrie), „coprinşi de-o jale-adâncă”, „adânci cugetători” (Noaptea de noiembrie), „Şi v-aş săpa mormântu-adânc”, „o voce adâncă îmi murmură” (Ură), „codrul mai adânc se face” (Noaptea de mai); I C Săvescu: „barza-şi înmoaie adânc pliscu-n apă” (Prima vera), „văi adânci”, „dorm adânc”, „oftat adânc şi greu” (La Polul Nord), „mai adânc m-am cufundat” (Precum) Întrepătrunderea dintre subiect şi obiect, comuniunea simpatetică, fuziunea prin intuiţie, prin participare şi corespondenţele inefabile au putut fi redate cititorului de către poeţii simbolişti şi prin continuitatea încercărilor de îmbunătăţire a tehnicilor şi a mijloacelor prozodice, iar în funcţie de acestea, succesiunea de sunete este adaptată la mesajul liric al textului poetic Toate cele subliniate mai sus conduc la concluzia conform căreia grija pentru formă este o caracteristică importantă a lirismului simbolist, iar preocuparea constantă pentru aceasta a contribuit la modernizarea expresiei lirice, înmulţindu-se canalele de transmitere a mesajului poetic şi conferind o nouă dimensiune acestui univers REFERINŢE BIBLIOGRAFICE 1 Coteanu, Ion, Stilistica funcţională a limbii române I Stil, stilistică, limbaj, Bucureşti, Editura Academiei, 1973 2 Coteanu, Ion, Stilistica funcţională a limbii române II Limbajul poeziei culte, Bucureşti, Editura Academiei, 1985 3 Fontanier, Pierre, Figurile limbajului, în româneşte de Antonia Constantinescu, Bucureşti, Editura Univers, 1977 4 Vasiliu, Emanuel, Elemente de teorie semantică a limbilor naturale, Bucureşti, Editura Academiei, 1970 231 